CELEX: 32017R0420
Language: et
Date: 2017-03-09 00:00:00
Title: Komisjoni rakendusmäärus (EL) 2017/420, 9. märts 2017, milles käsitletakse loa andmist aed-liivateeõlist, sünteetilisest tähtaniisiõlist ja seebikoorepuu koore pulbrist preparaadi kasutamiseks broilerkanade, noorkanade ja vähem levinud linnuliikide nuum- ja noorlindude söödalisandina (loa hoidja Delacon Biotechnik GmbH) (EMPs kohaldatav tekst )

10.3.2017   
               
               
                  ET
               
               
                  Euroopa Liidu Teataja
               
               
                  L 64/7
               
            KOMISJONI RAKENDUSMÄÄRUS (EL) 2017/420,
      9. märts 2017,
      milles käsitletakse loa andmist aed-liivateeõlist, sünteetilisest tähtaniisiõlist ja seebikoorepuu koore pulbrist preparaadi kasutamiseks broilerkanade, noorkanade ja vähem levinud linnuliikide nuum- ja noorlindude söödalisandina (loa hoidja Delacon Biotechnik GmbH)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
               
            
                  (2)
               
               
                  Määruse (EÜ) nr 1831/2003 artikli 7 kohaselt esitati taotlus aed-liivateeõlist, sünteetilisest tähtaniisiõlist ja seebikoorepuu koore pulbrist preparaadi kasutamise lubamiseks broilerkanade, noorkanade ja vähem levinud linnuliikide nuum- ja noorlindude söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
               
            
                  (3)
               
               
                  Taotluses käsitletakse aed-liivateeõlist, sünteetilisest tähtaniisiõlist ja seebikoorepuu koore pulbrist preparaadi kasutamise lubamist broilerkanade, noorkanade ja vähe levinud linnuliikide nuum- ja noorlindude söödalisandina ning selle klassifitseerimist söödalisandite kategooriasse „zootehnilised söödalisandid“.
               
            
                  (4)
               
               
                  Euroopa Toiduohutusamet (edaspidi „toiduohutusamet“) jõudis oma 4. detsembri 2015. aasta arvamuses (2) järeldusele, et kavandatud kasutustingimustel ei avalda aed-liivateeõlist, sünteetilisest tähtaniisiõlist ja seebipuukoore koore pulbrist preparaat kahjulikku mõju loomade ja inimeste tervisele ega keskkonnale. Samuti jõudis toiduohutusamet järeldusele, et selle kasutamisega saab parandada broilerkanade jõudlusnäitajaid. Toiduohutusameti väitel võib seda järeldust laiendada noorkanadele ja ekstrapoleerida kõikide vähem levinud kodulinnuliikide nuum- ja noorlindudele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
               
            
                  (5)
               
               
                  Aed-liivateeõlist, sünteetilisest tähtaniisiõlist ja seebikoorepuu koore pulbrist preparaadi hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
               
            
                  (6)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „muud zootehnilised söödalisandid“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 9. märts 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  EFSA Journal 2016; 14(7): 4351.
      
         LISA
         
                     Söödalisandi identifitseerimisnumber
                  
                  
                     Loa hoidja
                  
                  
                     Söödalisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     mg söödalisandit kg täissööda kohta, mille niiskusesisaldus on 12 %
                  
               
                     
                        Kategooria: zootehnilised söödalisandid. Funktsionaalrühm: muud zootehnilised söödalisandid (jõudlusnäitajate paranemine)
                     
                  
               
                     4d15
                  
                  
                     Delacon Biotechnik GmbH
                  
                  
                     Aed-liivateeõli, sünteetiline tähtaniisiõli ja seebikoorepuu koore pulber
                  
                  
                     
                        Söödalisandi koostis
                     
                     Preparaat, mis sisaldab aed-liivatee (Thymus vulgaris L.) eeterliku (1) ja tähtaniisi sünteetilise õli (2) mikrokapsleid: ≥ 74 mg/g;
                     seebikoorepuu (Quillaja saponaria) koore pulbrit ≥ 200 mg/g;
                     saponiine ≤ 23 mg/g.
                     Tahke
                     
                        Toimeainete kirjeldus
                     
                     Aed-liivateeõli: tümooli 2–4 mg/g
                     Tähtaniisiõli (toodetud keemilise sünteesi teel): (trans- ja cis)-anetooli 40–50 mg/g
                     seebikoorepuu (Quillaja saponaria) koore pulbrit ≥ 200 mg/g.
                     
                        Analüüsimeetodid
                         (3)
                     
                     Tümooli sisalduse mõõtmine söödalisandis, eelsegus ja söödas: gaasikromatograafia-massispektromeetria (GC-MS).
                  
                  
                     Broilerkanad
                     Noorkanad
                     Vähem levinud linnuliikide nuum- ja noorlinnud
                  
                  
                     —
                  
                  
                     150
                  
                  
                     150
                  
                  
                     
                                 1.
                              
                              
                                 Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                              
                           
                                 2.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                              
                           
                  
                     30. märts 2027
                  
               
            (1)  Euroopa Nõukogu Euroopa Farmakopöa (PhEur, 2005) määratluse kohaselt.
         
            (2)  Puhaste koostisainete segu, mis jäljendab loodusliku tähtaniisi eeterliku õli omadusi (ilma estragoolita).
         
            (3)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.